- სპორტის მინისტრი აღარ ვარ და არც არავის ვიცავ, მაგრამ მიმაჩნია, რომ ეს დილეტანტური შეფასებაა. არ მომწონს, ნაკრების მწვრთნელს ტურებივით რომ ესევიან... ჩემი აზრით, თემურმა რაც შეეძლო, გააკეთა, საქართველოს ნაკრები ახლა იმაზე უკეთ თამაშობს, ვიდრე წინა მწვრთნელების ხელმძღვანელობით თამაშობდა. მწვრთნელის შეცვლით უარეს შედეგს მივიღებთ, თემურს მუშაობის გაგრძელების საშუალება უნდა მიეცეს. ლუის მენოტი ცოცხალი რომ იყოს, ამ ფეხბურთელებისგან უკეთეს გუნდს ვერც ის ააწყობდა. ძლიერი გუნდის შესაკრებად საჭიროა, ქვეყანაში ფეხბურთი უფრო მაღალ დონეზე იყოს! მხოლოდ ფინტებით და სისწრაფით თანამედროვე ფეხბურთში ვერაფერს მიაღწევ, ამიტომ, თუ შედეგი გვინდა, ქეცბაიას შეცვლაზე კი არა, ბავშვთა ფეხბურთის განვითარებაზე უნდა ვილაპარაკოთ! სწორი სისტემით უნდა დავიწყოთ ბავშვების წვრთნა, კვება, განათლება და ა.შ. ის თანხა კი, რასაც ნაკრების მწვრთნელს ვუხდით, ბავშვთა ფეხბურთს ნამდვილად არ ეყოფა, გაცილებით მეტია საჭირო! ასე რომ, ეს მხოლოდ დემაგოგიაა!